**ZMLUVA O POSKYTOVANÍ SLUŽIEB**

**Zmluva o poskytovaní služieb**

**č.**

§ 269 ods. 2 zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov (ďalej len „**zákon č. 343/2015 Z. z.**“)

(ďalej len „**Zmluva**“)

medzi zmluvnými stranami:

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Zastúpený: Mgr. Ján Lazar, štátny tajomník Ministerstva vnútra SR, na základe plnej   
 moci č. p.: SL-OPS-2021/001914-079 zo dňa. 07.04.2021

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

BIC/SWIFT kód: SPSRSKBA

Internetové spojenie: www.minv.sk

(ďalej len „Objednávateľ)

**Poskytovateľ:**

Názov:

Sídlo:

Zastúpený:

IČO:

DIČ:

Bankové spojenie:

Číslo účtu:

IBAN:

(ďalej len „poskytovateľ“)

(ďalej aj ako „zmluvné strany“)

**Článok I**

**Predmet zmluvy**

1. Predmetom tejto zmluvy je záväzok poskytovateľa poskytovať objednávateľovi odbornú pomoc a podporu obetiam obchodovania s ľuďmi (ďalej len „obeť“) počas 24 hodín nepretržite na území Slovenskej republiky, pomoc mužom, ženám a deťom pri ich návrate do bežného života, v začlenení sa do spoločnosti, úspešný vstup a zotrvanie na trhu práce, podpora vo výchove a vzdelávaní detí (ďalej aj ako „služby“) a záväzok objednávateľa za riadne a včas poskytnuté služby zaplatiť objednávateľovi zmluvnú cenu – paušálne náklady a skutočne vynaložené náklady (variabilné náklady) podľa čl. IV tejto zmluvy.
2. V rámci tejto zmluvy budú poskytované služby, ktoré sú špecifikované v prílohe č. 1 tejto zmluvy – Opis predmetu zákazky.

**Článok II**

**Povinnosti poskytovateľa**

Poskytovateľ' sa zaväzuje:

Zabezpečovať odbornú starostlivosť a podporu obetiam, resp. poskytovať služby podľa čl. I tejto zmluvy, v súlade s interným predpisom objednávateľa upravujúcim zabezpečenie programu podpory a ochrany obetí (ďalej len „program“) v časovom a finančnom rozsahu stanovenou touto zmluvou. Poskytovateľ vyhlasuje, že je s interným predpisom podľa predchádzajúcej vety oboznámený.

Poskytovať služby na základe písomných objednávok objednávateľa.

Vypracovať v spolupráci a so súhlasom obete individuálny plán pomoci, vrátane plánu jej reintegrácie do spoločnosti.

Personálne zabezpečiť starostlivosť o obete odbornými pracovníkmi poskytovateľa kvalifikovanými v oblasti pomoci obetiam a identifikácie obetí trestného činu obchodovania s ľuďmi.

Zabezpečiť identifikovaným obetiam ochranu osobných údajov podľa osobitného predpisu. Táto povinnosť platí aj po ukončení doby trvania zmluvy.

Spolupracovať s inými mimovládnymi a medzivládnymi organizáciami na území Slovenskej republiky i v zahraničí pri zabezpečovaní potrieb každej obete, ak si to situácia vyžaduje.

Bezodkladne písomne informovať o akýchkoľvek zmenách súvisiacich s poskytovanou službou objednávateľa. So súhlasom obete umožniť určenému pracovníkovi objednávateľa kontakt s obeťou, ktorej boli poskytnuté služby podľa čl. I tejto zmluvy z dôvodu posúdenia ich kvality. Na prípadnú žiadosť obete bude zachovaná jej anonymita.

Písomne informovať objednávateľa, ak objem fakturovaných výdavkov dosiahne 70% finančného limitu predmetu zmluvy v zmysle čl. IV bod 6 tejto zmluvy.

Bezodkladne písomne oznámiť objednávateľovi naplnenie kapacity 20 obetí zaradených v programe v jednom čase.

Vždy k poslednému kalendárnemu dňu v mesiaci vypracovať prehľad poskytnutých služieb obetiam podľa Prílohy č. 2 „Finančné náklady na pomoc obetiam obchodovania s ľuďmi“, ktorá tvorí neoddeliteľnú súčasť tejto zmluvy.

Bezplatne odstrániť vady poskytnutých služieb do 15 dní od doručenia písomnej reklamácie objednávateľa o vade poskytnutej služby.

Byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016“) v prípade, ak sa ho zápis do tohto registra týka.

Poskytovať služby osobami – garantmi, uvedenými v Prílohe č. 1– Opis predmetu zákazky a Prílohy č. 4 – Doklady preukazujúce akreditáciu tejto zmluvy. V prípade zmeny v pôvodnej osobe garanta, musí náhradník, resp. nový garant spĺňať minimálne požiadavky na vzdelanie, ktoré sú uvedené v Prílohe č. 1– Opis predmetu zákazky tejto zmluvy ako aj preukázať rozsah praktických skúseností podľa Prílohy č. 4 – Doklady preukazujúce akreditáciu tejto zmluvy, čo poskytovateľ preukáže Objednávateľovi minimálne 10 dní pred plánovanou zmenou takejto osoby.

**Článok III**

**Povinnosti objednávateľa**

Objednávateľ sa zaväzuje:

1. Uhradiť zmluvnú cenu - paušálne náklady a skutočne vynaložené náklady/výdavky za poskytnuté služby podľa článku I tejto zmluvy na účet poskytovateľa v súlade s platobnými podmienkami dohodnutými v článku IV tejto zmluvy.

2. Skúmať kvalitu poskytovaných služieb poskytovateľom podľa čl. I tejto zmluvy.

**Článok IV**

**Cena, dodacie a platobné podmienky**

Zmluvná cena za poskytnuté služby je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.

Zmluvná cena dodaných služieb je uvedená v prílohe č. 5 – „Návrh na plnenie kritérií na vyhodnotenie ponúk“ tejto zmluvy, časť „Ceny za poskytovanie predmetu zákazky“:

Pod skutočne vynaloženými nákladmi/výdavkami za poskytnuté služby sa pre účely tejto zmluvy rozumejú náklady/výdavky predstavujúce nevyhnutné – skutočne vynaložené náklady/výdavky, ktoré poskytovateľ zabezpečuje prostredníctvom tretích osôb a to najmä aj v oblasti zdravotnej pomoci, psychiatrického vyšetrenia, tlmočenie a služby kultúrnych mediátorov.

Poskytovateľ vystaví objednávateľovi faktúru za poskytnuté služby raz mesačne najneskôr do 21-ho dňa od ukončenia mesiaca, ktorá bude obsahovať paušálne náklady a skutočne vynaložené náklady/výdavky podľa Prílohy č. 1 tejto zmluvy. Finančné náklady na pomoc obetiam budú tvoriť prílohu faktúry. Objednávateľ sa zaväzuje uhradiť faktúru za poskytnuté služby formou bezhotovostného prevodu v mene EUR na bankový účet poskytovateľa uvedený v záhlaví tejto zmluvy do 30 dní odo dňa doručenia faktúry objednávateľovi.

Ak predložená faktúra nebude vystavená v súlade s touto zmluvou alebo nebude obsahovať zákonom stanovené náležitosti, vráti objednávateľ faktúru poskytovateľovi na prepracovanie. Opravená faktúra je splatná do 30 dní od jej opätovného doručenia objednávateľovi.

Finančný limit stanovený na celý predmet tejto zmluvy je **1 074 420,- EUR bez DPH**.

**Článok V**

**Sankcie**

Za porušenie ktorejkoľvek povinnosti vyplývajúcej poskytovateľovi z tejto zmluvy je poskytovateľ povinný zaplatiť objednávateľovi zmluvnú pokutu vo výške 0,05 % z celkovej sumy za každý deň omeškania.

Ak sa objednávateľ dostane do omeškania s úhradou ceny v zmysle článku IV tejto zmluvy, poskytovateľ je oprávnený požadovať za každý začatý deň úrok z omeškania v zákonom stanovenej výške.

**Článok VI**

**Pravidlá pre zmenu subdodávateľa**

1. V Prílohe č. 3 tejto zmluvy sú uvedené údaje o všetkých známych subdodávateľoch Poskytovatelia, ktorí sú známi v čase uzatvárania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
2. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 tejto zmluvy, a to bezodkladne.
3. V prípade zmeny subdodávateľa je Poskytovateľ je povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
4. Subdodávateľ alebo subdodávatelia podľa osobitného predpisu, ktorý podľa § 11 ods. 1 zákona   
   č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v

registri partnerov verejného sektora v súlade so zákonom č. 315/2016 Z. z. o

1. Povinnosti Poskytovateľa, vrátane pravidiel výberu subdodávateľa uvedené v bodoch 2 a 3 tohto článku zmluvy platia po celú dobu trvania tejto zmluvy.
2. Poskytovateľ zodpovedá za plnenie zmluvy o subdodávke subdodávateľom tak, ako keby plnenie  realizoval sám a je povinný dodať Objednávateľovi plnenia na svoju zodpovednosť, v dohodnutom čase a v dohodnutej kvalite. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.

**Článok VII**

**Dôvernosť informácií**

So všetkými informáciami, s ktorými sa zmluvné strany oboznámia počas trvania zmluvy, sa musí nakladať prísne dôverne. Zmluvné strany nemôžu postúpiť takéto informácie žiadnej tretej strane bez predchádzajúceho písomného súhlasu druhej strany. Táto povinnosť zostane v platnosti aj po ukončení platnosti tejto zmluvy.

**Článok VIII**

**Trvanie a ukončenie zmluvy**

1. Táto zmluva sa uzatvára na dobu určitú a to na obdobie 60 mesiacov odo dňa nadobudnutia účinnosti zmluvy alebo do vyčerpania finančného limitu uvedeného v článku IV bod 6. tejto zmluvy, podľa toho, ktorá skutočnosť nastane skôr.
2. Zmluvné strany sa dohodli, že zmluva zaniká:
3. na základe písomnej dohody zmluvných strán,
4. písomnou výpoveďou zo strany objednávateľa aj bez uvedenia dôvodu, pričom výpovedná lehota je tri (3) mesiace a začína plynúť od prvého dňa mesiaca nasledujúceho po doručení výpovede poskytovateľa,
5. jednostranným písomným odstúpením ktorejkoľvek zo zmluvných strán v prípade podstatného porušenia zmluvných povinností. Za podstatné porušenie na strane poskytovateľa sa rozumie porušenie akejkoľvek povinnosti vyplývajúcej z tejto zmluvy. Za podstatné porušenie na strane objednávateľa sa rozumie omeškanie s úhradou faktúry o viac ako 30 dní po lehote splatnosti. Odstúpenie od zmluvy je účinné okamihom doručenia písomného odstúpenia od zmluvy oprávnenou zmluvnou stranou druhej zmluvnej strane.

**Článok IX**

**Záverečné ustanovenia**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR v súlade so zákonom č. 40/1964 Zb. Občiansky zákonník v znení neskorších predpisov.
2. Každá zo zmluvných strán sa zaväzuje menovať kontaktnú osobu, ktorá bude organizačne zabezpečovať všetky činnosti súvisiace s plnením podľa tejto zmluvy.

Kontaktnou osobou za poskytovateľa je .......................................

Kontaktnou osobou za objednávateľa je mjr. JUDr. Martina Pussová, icosl@minv.sk.

3. Túto zmluvu a akékoľvek prílohy k nej je možné dopĺňať alebo meniť len na základe vzájomnej dohody formou písomných očíslovaných dodatkov podpísaných oboma zmluvnými stranami, ktoré sa stanú neoddeliteľnou súčasťou tejto zmluvy. Zmluvné strany sa k návrhu dodatku vyjadria v lehote do tridsať (30) dní odo dňa jeho doručenia.

4. Na právne vzťahy neupravené touto zmluvou sa primerane použijú príslušné ustanovenia Obchodného zákonníka a ostatných právnych predpisov platných na území Slovenskej republiky.

5. Táto zmluva je vyhotovená v piatich originálnych rovnopisoch, z ktorých po podpise poskytovateľ obdrží dva (2) rovnopisy a objednávateľ tri (3) rovnopisy.

6. Zmluvné strany vyhlasujú, že túto zmluvu prečítali, porozumeli jej obsahu a že je vyjadrením ich slobodnej a vážnej vôle a že zmluvu neuzatvoril v tiesni alebo za nápadne nevýhodných podmienok, na znak čoho ju vlastnoručne podpisujú.

7. Zmluva má nasledujúce prílohy, ktoré tvoria jej neoddeliteľnú súčasť:

1. Príloha č. 1 - Opis predmetu zákazky
2. Príloha č. 2 - Finančné náklady na pomoc obetiam obchodovania s ľuďmi
3. Príloha č. 3 - Zoznam subdodávateľov
4. Príloha č. 4 - Doklady preukazujúce akreditáciu
5. Príloha č. 5 – Návrh na plnenie kritérií na vyhodnotenie ponúk

V Bratislave, dňa.................................. V Bratislave, dňa................................

Za objednávateľa Za poskytovateľa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_