**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

**Celková cena za poskytnutie predmetu zákazky vyjadrená v EUR bez DPH**

**Kritérium na vyhodnotenie ponúk:**

**Celková cena za poskytnutie predmetu zákazky vyjadrená v EUR bez DPH**

Hodnotí sa *celková cena za poskytnutie predmetu zákazky vyjadrená v EUR bez DPH* uvedená v ponuke a ktorá je výsledkom súčtu celkových cien položiek (Cena spolu za 60 mesiacov) podľa vzoru Štruktúrovaného rozpočtu ceny, ktorý je prílohou č.3 SP, v zmysle špecifikácie predmetu zákazky uvedenej v prílohe č.1 SP a v obchodných podmienok uvedených v prílohe č.2 SP (porovnávací parameter - najnižšia cena). Štruktúrovaný rozpočet ceny uchádzač predloží v ponuke vyplnením jednotkových cien položiek v elektronickom ponukovom formulári v systéme JOSEPHINE. Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta. Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom.

**Pravidlá na uplatnenie kritéria**

Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie ponúk úspešnosti ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu..

V prípade rovnakých návrhov na plnenie kritéria, t.j. rovnakej *Celkovej ceny za poskytnutie predmetu zákazky vyjadrená v EUR bez DPH* viacerých uchádzačov v rámci vyhodnotenia ponúk sa poradie medzi týmito uchádzačmi určí na základe pomocného vyhodnocovacieho kritéria, najnižšia jednotková cena vyjadrená v EUR bez DPH za položku č. 1 Paušálne náklady.

**Návrh na plnenie kritérií**

Uchádzač vyplní prílohu č. 3 vzor Štruktúrovaný rozpočet ceny, týchto súťažných podkladov a predloží ho v ponuke a zároveň vyplnení jednotkové ceny položiek v elektronickom ponukovom formulári v systéme JOSEPHINE, ktorý zodpovedá Štruktúrovanému rozpočtu ceny.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do systému JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom systému JOSEPHINE musí byť pripojený návrh na plnenie kritérií vyplnením elektronického formulára, v systéme JOSEPHINE.

Vyplnená príloha č. 3 vzor Štruktúrovaného rozpočtu ceny týchto SP bude súčasťou ponuky uchádzača.

Uchádzač v štruktúrovanom rozpočte ceny uvedie jednotkové ceny položiek. V tabuľke sú zabudované vzorce , ktoré v zmysle definície kritéria vypočítajú *Celkovú cenu za poskytnutie predmetu zákazky vyjadrenú v EUR bez DPH, ako* súčet všetkých súčinov jednotkovej ceny a množstva (počet jednotiek) uvedeného v štruktúrovanom rozpočte ceny.